description: Икономиите в най-големия германски кредитор продължават, а приходите растат

title: Deutsche Bank изненада с печалба през третото тримесечие

maintext:
© Ralph Orlowski
5.9 млрд. евро
достигнаха резервите за разплащане с институциите
Тримесечието за Deutsche Bank
Движение по сегменти (приходи):
Управление на активи - 0.82 млрд. евро (+30%)
Индивидуални и бизнес клиенти - 1.74 млрд. евро (+20%)
Глобални пазари - 2.58 млрд. евро (+10%)
Корпоративни клиенти и инвестиционно банкиране - 1.96 млрд. евро (-1%)
Postbank - 0.78 млн. евро (-7%)
Deutsche Bank регистрира неочаквана печалба през третото тримесечие. Най-големият германски кредитор успява да ограничи разходите си и да реализира 278 млн. евро положителен финансов резултат. Главна роля за това имат по-малкото разноски по преструктурирането на банката, като тя заделя и по-малко средства за посрещането на глоби, пише Wall Street Journal. Deutsche Bank има глоба за 14 млрд. долара от американските власти, а в Германия може да отговаря по обвинение за пране на пари чрез руския си бизнес.За посрещането на тези санкции банката е заделила половин милиард евро през третото тримесечие, които се отчитат и признават като разход. Това от своя страна намалява данъчното бреме и увеличава нетната печалба. Дотук Deutsche Bank е заделила близо 6 млрд. евро за разплащане по дела и глоби. Те биха били достатъчни за покриването на задълженията й в САЩ, които мениджмънтът се опитва да свие до 5.4 млрд. евро."Тримесечните ни резултати бяха оставени на заден план заради преговорите ни с Министерството на правосъдието на САЩ. Това създаде несигурност около банката, която промени начина, по който ни виждат инвеститорите и клиентите", заявява главният изпълнителен директор Джон Краян, цитиран от Reuters. По негови думи това поставя мениджмънта под натиск, като ръководството ще цели още по-бързо преструктуриране на бизнеса и съответно да покачи рентабилността.През септември стана ясно, че мениджмънтът обмисля опростяване на бизнеса на банката. Две възможни посоки в това отношение е продажбата или отделянето в отделна компания (spinoff) на Postbank и бизнеса по управление на активи.От доклада става видимо, че мениджмънтът изпълнява програмата си. Разходите за заплати са близо 13% по-малко, а административните разходи са намалели с 16%. Приходите през третото тримесечие са нараснали с 2%, отново над прогнозите, но от началото на годината все още са назад с 15%, което не изненадва, имайки предвид отлива на някои клиенти.Банката страда от ниските лихви в еврозоната. На срещата си по-рано през месеца Европейската централна банка (ЕЦБ), остави лихвите непроменени. Лихвоносните влогове в Deutsche Bank са близо 350 млрд. евро към края на тримесечието, което включва и тези на дъщерната Postbank. Освен това проблемите около кредитора доведоха някои големи клиенти в търговията с деривати да се откажат от услугите ѝ.Подобрения има и в баланса на банката. Капиталовата адекватност от първи ред е 11.1%. Показателят показва съотношението между сумата на рисковите активи към основния капитал. Макар и сравнително малко, един от основните показатели за финансовото здраве на Deutsche Bank е 0.3 пр. пункта нагоре спрямо третото тримесечие. В допълнение към това намалява и отписването на лоши кредити, заради които през същия период на миналата година банката отчете 6 млрд. евро загуба, вследствие на това капиталът на банката остава почти непроменен.Акциите на Deustche Bank на борсата във Франкфурт отчетоха половин процент повишение към обяд и емисията беше най-търгуваната. От началото на годината акциите са изгубили над 40% от стойността си, а основният индекс DAX е нараснал с 4.4%.


description: Законови изменения предвиждат пререгистрация на юридическите лица с нестопанска цел

title: Сдружения и фондации на опашка пред Агенцията по вписванията

maintext:
При новия режим публично оповестени в регистъра ще бъдат също и предметът на допълнителна стопанска дейност, както и имената на членовете на управителния орган на организацията
© ЦВЕТЕЛИНА БЕЛУТОВА
Създава се нов регистър за юридическите лица с нестопанска цел.
Последните изменения в Закона за юридическите лица с нестопанска цел (ЗЮЛНЦ) внасят съществена промяна в режима на сдружения и фондации, като предвиждат учредяването им и вписването на обстоятелства относно тях да се осъществява от Агенция по вписванията, вместо както е сега - от окръжните съдилища по седалището на съответното юридическо лице с нестопанска цел (ЮЛНЦ).Предлага се процесът по прехвърлянето на регистрацията на ЮЛНЦ да следва модела на пререгистрация на търговските дружества, влязъл в сила от 2008 г. За целта се създава нов Регистър за юридическите лица с нестопанска цел ("Регистъра"), представляващ електронна база данни, подобна на Търговския регистър, съдържаща обстоятелствата, подлежащи на вписване и актовете, обявявани по силата на закона, за ЮЛНЦ и клоновете на чуждестранни юридически лица с нестопанска цел. Освен основните обстоятелства, характеризиращи сдруженията и фондациите, подлежащи на вписване и досега, в регистрите на окръжните съдилища, при новия режим публично оповестени в регистъра, ще бъдат също и предметът на допълнителна стопанска дейност, както и имената на членовете на управителния орган на организацията.Новост е статутът на ЮЛНЦ, извършващи общественополезна дейност, да възниква автоматично от момента на регистрацията в Регистъра към Агенция по вписванията. По този начин отпада необходимостта от поддържането на втори специален регистър - Централен регистър на ЮЛНЦ в обществена полза към Министерството на правосъдието, където тези ЮЛНЦ подлежат на вторично вписване. Така задължителните финансови отчети и доклад за дейността за ЮЛНЦ за осъществяване на общественополезна дейност ще се обявяват единствено в регистъра. Срокът за обявяването им подобно на срокът за обявяване на годишните финансови отчети на търговските дружества е до 30 юни на годината, следваща годината, за която се отнасят. Идеята е по този начин да се подобри прозрачността, отчетността и контролът над тези организации, които получават част от финансирането на дейността си от държавата. В тази връзка впечатление прави въведената специфична отговорност за ЮЛНЦ, което две поредни години не обяви в срок финансовите отчети и доклада за дейността си. Законът предвижда в тези случаи неговият статут на ЮЛНЦ в обществено полезна дейност да бъде снет и служебно от агенцията да бъде вписано по неговата партида, като сдружение или фондация "с временно спрян статут в обществена полза". Системното неизпълнение на това задължение пък е основание за прекратяване на юридическото лице.С промените в ЗЮЛНЦ отпадат и вторичната процедура по регистрация в регистър БУЛСТАТ, задължителна към настоящия момент, тъй като при регистрацията в новия регистър към Агенцията по вписванията, на сдруженията и фондациите ще бъде предоставян Единен идентификационен код, подобно но търговските дружества, а БУЛСТАТ номерът на вече регистрираните сдружения и фондации автоматично ще се счита за техен Единен идентификационен код.Съществена новост е създаването на Съвет за развитие на гражданското общество към Министерския съвет, чиято дейност е свързана с подпомагане на държавата да провежда политика за подкрепа на развитието на гражданските организации и създаването на условия за насърчаване и финансова подкрепа на граждански инициативи и подпомагането и насърчаването на ЮЛНЦ в обществена полза от страна на държавата, чрез данъчни и други финансови и икономически облекчения. Необходимо е обаче да се направи уточнението, че това подпомагане трябва да се осъществява при стриктното спазване на правилата за предоставяне на държавните помощи.Интересен е фактът, че до промяната се стига след анализ на прилагането на ЗЮЛНЦ в последните години, показал редица несъвършенства в действащата към момента законова рамка. Конкретните проблеми са свързани със съществуващото различно третиране на юридическите лица с нестопанска цел и на търговските дружества. Практиката показва, че в момента регистрацията на ЮЛНЦ в съдилищата е много често в пъти по-скъпа в сравнение с тази на търговците. Освен това регистрацията на ЮЛНЦ отнема над 10 пъти повече време - средно месец за ЮЛНЦ спрямо средно около 3 дни за търговците. Липсва възможност за електронно подаване и получаване на документи и макар регистрите на ЮЛНЦ в съдилищата да са публични, процедурите за снабдяване с удостоверения и за извършване на справки също е затруднено. Няма публично достъпна информация за ЮЛНЦ и тяхната дейност, което ограничава контрола от страна на гражданите и институциите, и което често води до съмнение относно тяхната прозрачност. Основна критика на сега действащия режим е липсата на единни образци и процедури, която позволява субективно тълкуване и прилагане на ЗЮЛНЦ и води до противоречива и непоследователна практика на окръжните съдилища.Измененията в ЗЮЛНЦ бяха приети и обнародвани в Държавен вестник през септември 2016 г., но ще се прилагат едва от 1 януари 2018 г. През това време институциите трябва да създадат необходимата организация, а Агенцията по вписванията да създаде съответните технически средства за безпрепятственото функциониране на новия регистър. Всички заварени към датата на влизането в сила на промените ЮЛНЦ и клонове на чуждестранни юридически лица с нестопанска цел запазват правоспособността и статута си в частна или в обществена полза.Въпреки това ЮЛНЦ, вписани в регистрите при окръжните съдилища, имат законовото задължение да подадат заявление за своята пререгистрация в Агенцията по вписванията в срок до 31 декември 2020 г., като процедурата по пререгистрацията е безплатна. Неясен засега остава въпросът каква ще бъде съдбата на ЮЛНЦ, които не спазят законоустановения 3-годишен срок за пререгистрация, тъй като законът не е уговорил изрично такава хипотеза, каквато беше предвидена през 2008 г. за търговските дружества. Следвайки техния модел и аналогия, има възможност да се стигне и до последващо заличаване на юридическите лица с нестопанска цел след изтичането на срока. Процедурата по пререгистрацията, подобно на тази за търговските дружества, се извършва въз основа на заявление и удостоверение за актуалното състояние, издадено след 1 януари 2018 г., съдържащо пълни данни за актуалните вписани обстоятелства и кода по БУЛСТАТ на юридическото лице. Сдруженията или фондациите трябва да представят и вписания в съда актуален учредителен акт или устав, заверен от съда по регистрацията или от законния представител. При пререгистрация юридическото лице с нестопанска цел следва да се впише в регистъра към Агенцията по вписванията с досегашното си наименование. Тук обаче може да бъдем изправени пред казус на съвпадащи наименования на търговски дружества и на ЮЛНЦ, тъй като след промените в ЗЮЛНЦ и двете структури ще бъдат вписвани в регистри към Агенцията по вписванията, като такава хипотеза и нейното разрешаване отново не е предвидено в закона.В обобщение, прехвърлянето на регистрацията на ЮЛНЦ към Агенцията по вписванията при Министерството на правосъдието ще премахне съществуващите тежки и скъпи процедури по регистрация на ЮЛНЦ в различни институции (окръжни съдилища, регистър БУЛСТАТ и Централен регистър за организациите в обществена), ще спомогне за уеднаквяване на практиката по прилагане на ЗЮЛНЦ, и вероятно ще осигури по-голяма прозрачност на дейността на сдруженията и фондациите. Възможността за подаване на документи и по електронен път с електронен подпис към Агенцията по вписванията (в това число заявления за първоначално вписвания, за промяна в обстоятелствата и за обявяване на актове), както и все по-честото й предпочитане от страна на заявителите ще подобри достъпа, ще ускори процедурите и по всяка вероятност ще намали значително опашките пред Агенцията по вписванията.

fasttext_language: bg


description: Продажбите на "ДМ България" нарастват с една пета; Топ сомелиер представи българско вино в Брюксел; Седем от 274 проби от млечни продукти са с нерегламентирани растителни мазнини; Испанските ресторанти "Мафия" ще трябва да сменят името си; BAT иска да купи Reynolds American

title: Седмични новини за ритейл

maintext:
Веригата дрогерии "ДМ България" обяви ръст на оборота от 21.4% до 95.66 млн. лв. за финансовата година, приключила в края на септември
© dm
Испанска верига ресторанти, предлагащ италианска храна, вече няма да може да използва името "Мафия" след решение на службата на ЕС за интелектуална собственост, информира БТА, като цитира вестник "Република" и ДПА.
Изданието цитира службата, според която връзката с "мафия" засяга имиджа на италианската кухня, а освен това концепцията на веригата хвърля положителна светлина върху една престъпна мрежа, която е опасна и заплашва Италия.
Това е важно решение, каза Рози Бинди, председателка на италианската комисия за борба с мафията.
"Италианската кухня, която е превъзходна, не може да се свързва с марката "мафия", допълни тя.
Бинди бе първата, която внесе оплакване пред ЕС от името на италианската държава.
В сайта на "Ла мафия" има изброени 41 ресторанта в цяла Испания. Те са украсени със снимки на италиански мафиоти, а веригата използва рекламни надписи като "Мафията създава работни места".
"Бритиш Американ табако" (British American Tobacco - BAT) предложи да изкупи "Рейнолдс Американ" (Reynolds American Inc.) в сделка за 47 милиарда долара, която ще създаде най-голямата в света публично търгувана тютюнева компания.
Британската група, която държи 42 процента в американската
British American Tobacco притежава марки като Dunhill, Rothmans и Kent, а втората по големина в САЩ тютюнева компания
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgВеригата дрогерии "ДМ България" обяви ръст на оборота от 21.4% до 95.66 млн. лв. за финансовата година, приключила в края на септември. "Това е добър резултат за компания, която е в осмата си година на пазара", каза Евелина Великова, прокурист на дружеството. Тя обясни ръста предимно с бизнес модела на компанията."Доскоро в България дрогерийни продукти се продаваха в аптеки, супермаркети и малки магазинчета. Като специализирана дрогерийна верига, която е най-голямата на пазара, предлагаме най-голям избор и имаме над 14 хил. продукта. В сравнение с хранителните магазини при нас пазаруването става много бързо, освен това клиентът може да получи компетентна консултация от обучен дрогерист." Според нея фактор е и качеството на продуктите.Около 10% от ръста идват от съществуващите магазини, а останалият се дължи на 11-те новооткрити през същия период. В момента dm има 64 магазина под наем в 24 града. В плановете на веригата е следващите години да открива по 8 - 12 нови магазина в градове с 40 - 50 хил. души. В началото на 2017 г. ще бъде открит магазин в Разград. За веригата работят близо 500 служители.Инвестициите в страната за финансовата година са 5.4 млн лева. Те са предимно в нови магазини, но и в започналото удвояване на капацитета на логистичния център на веригата в Елин Пелин, който се очаква да отвори още 64 работни места."ДМ България" завършва финансовата година и с 20 обекта с обновен дизайн и вътрешно пространство по новата концепция на концерна, задвижена през 2015 г. Тя включва по-широки коридори за пазаруване, повече светлина и по-удобна подредба на търговските регали и енергоспестяващо LED осветление. По такъв модел са всички магазини, открити след май 2015 г. Плановете са в рамките на следващите три години да бъдат преоформени и вече съществуващите магазини.Най-добрият белгийски сомелиер Ерик Бошман представи български вина по време на най-голямoтo професионалнo винeно изложение за Бенелюкс – "Мегавино". Събитието, което се проведе от 21 – 24 октомври 2016 в Брюксел, събра близо 30 000 посетители.Ерик Бошман - професионален дегустатор и журналист, носител на десетки престижни награди, проведе мастър клас с всички български вина, които участваха на българския щанд, организиран от "Пробежекс". Той представи типичните за България сортове и българския тероар. В мастър класа се включиха сомелиери, енолози, представители на ресторанти и хотели, търговци на вино и любители.На 18-ото издание на "Мегавино" бяха представени над 1000 вина от 35 страни, сред които над 100 вина от България. Родните изби бяха на централно разположен щанд от 72 кв.м, който бе отново най-големият от всички над 400 щанда.Винарските изби, които представят България на "Мегавино" тази година, са: "Братя Минкови", "Винзавод Асеновград", "Винекс Славянци", "Домейн Бойар", "Домейн Беса Валей", "Едоардо Миролио", "Логодаж", "Нерагора".За последните 5 години изложителите на "Мегавино" са се увеличили с 30%, а посетителите с над 20%.Едва седем от 274 проби показаха нерегламентирано влагане на растителни мазнини през последните 6 месеца, съобщи пресцентърът на Българската агенция по безопасност на храните (БАБХ).Несъответстващите проби са от продукт сирене на четири предприятия. На нарушителите са съставени актове и са подложени по-често на мониторинг с взимане на проби. От края на май инспекторите към БАБХ са взели 274 проби от млечни продукти от различни търговски обекти във всички области на страната.От обекти за търговия на дребно са взети 205 проби, 41 от складове за търговия с храни, 10 от детски градини, 15 от заведения за обществено хранене и 4 от млекопреработвателно предприятие. На лабораторно изпитване са подложени 136 проби сирене, 75 кашкавал, 24 краве масло, 33 проби кисело мляко, 5 катък и извара и по една - прясно мляко и айрян. Изследваните продукти обхващат всички предприятия в страната, които са 235. От тях 179 произвеждат само млечни продукти, а 56 произвеждат и млечни, и имитиращи продукти.Получените данни сочат, че на пазара в страната не се предлагат масово млечни продукти с вложени немлечни мазнини, а постоянното вземане на проби има дисциплиниращ ефект, твърдят от пресцентъра на БАБХ.Reynolds, иска да придобие и останалата част, давайки 56.50 долара за акция, от които 24.13 долара в брой и 32.37 долара в книжа на ВАТ. Офертата й е с 20 процента над цената на една акция при закриване на вчерашната борсова търговия. Общо оставащият дял от 57.8 процента е оценен на 47 милиарда долара. От тях 20 милиарда в брой и 27 милиарда в акции наBritish American Tobacco.Главният изпълнителен директор на ВАТ Никандро Дуранте заяви, че сделката ще създаде пазарен лидер в САЩ и най-голямата компания по нетен оборот и оперативна печалба, чиито акции се търгуват на борсата. ГигантътReynolds държи Newport, Camel и Pall Mall - водещите брандове на американския пазар.


description: Енергийното министерство изтегля от надзорния съвет на "Лукойл Нефтохим" Румен Овчаров. Бившият министър на регионалното развитие Асен Гагаузов и...

title: Трима бивши министри от кабинета "Станишев" губят постовете си в енергийни компании

maintext:
© Цветелина Белутова
Решението на министъра на енергетиката Теменужка Петкова идва, след като трима депутати отправиха въпрос по темата до вицепремиера Томислав Дончев.
Енергийното министерство изтегля от надзорния съвет на "Лукойл Нефтохим" Румен Овчаров. Бившият министър на регионалното развитие Асен Гагаузов и наследникът на Овчаров в енергийното министерство Петър Димитров, също губят постовете си. Гагаузов е държавния представител в Съвета на директорите на ICGB – проектната компания, която строи газовата връзка между България и Гърция, а Димитров е част от Управителния съвет на Държавно предприятие "Радиоактивни отпадъци" (ДП РАО).


description: Управляващ директор за Швейцария и Централна и Източна Европа на Universum

title: Лекторите на HR Innovation Forum 2016: Ив Шнойли

maintext:
© Капитал
Ив Шнойли се присъединява към шведската компания за изграждане и развитие на работодателската марка Universum през 2010 г. Известен е като е един от водещите експерти по изграждане на работодателска марка и "мисловни лидери" в Швейцария и Източна Европа.Работи по редица значими проекти за големи, средни и малки компании и често е канен за лектор по различни теми, свързани с управление на таланти. Бакалавър е по спортни науки към Университета в Базел и има Executive MBA.Шнойли ще бъде сред лекторите на HR Innovation Forum 2016 по темата "Изграждане и развитие на работодателска марка - тенденции и практически съвети". Интервю с него можете да прочетете в съботния брой на в. "Капитал".Годишната конференция на "Кариери" и "Капитал" ще се състои на 20 октомври. Повече за програмата и лекторите, сред които са визионери от Google, Sodexo, CIPD и др., можете да научите на capital.bg/hrforum или във Facebook страницата на събитието . Официален хаштаг #HRif.


title: В Испания приключи политическата криза

maintext:
Мариано Рахой ще управлява с правителство на малцинството.
Испанският парламент избра късно в събота консерватора Мариано Рахой за премиер, слагайки край на продължилата близо една година политическа криза в страната.
Така Испания, която от 10 месеца е без постоянно правителство, ще може най-накрая да се сдобие с нов кабинет след парламентарните избори през декември и юни, които не излъчиха ясен победител.
Новото правителство ще бъде представено в четвъртък, но се очаква то да е със слаб мандат, защото ще е кабинет на малцинството, който трябва да се договаря въпрос по въпрос с опозиционното мнозинство, включително за бюджета за 2017 г. Премиерът, въвел след идването си на власт през 2011 г. непопулярни и болезнени съкращения, вероятно ще трябва да промени структурата на бюджета, която според еврокомисията не отговаря на изискванията за дефицит.
"Оцеляхме над 300 дни без пълноценно правителство, но не можем да оцелеем с правителство, което не може да управлява заради липса на подкрепа или прекаленото създаване на пречки. Не искам от вас да ми свалите Луната", заяви Рахой пред депутатите с призив да съхранят крехкия икономически растеж.
Резултатът от гласуването бе очакван, след като социалистите решиха преди броени дни да не блокират кандидатурата на Рахой, който досега бе изпълняващ длъжността министър-председател. При първия вот на доверие в четвъртък основната опозиционна сила очаквано гласува срещу премиера, който тогава се нуждаеше от абсолютно мнозинство в 350-членния Конгрес на депутатите.
При последното гласуване в долната камара на испанския парламент Рахой имаше нужда вече от обикновено мнозинство, за да бъде избран за премиер. Той получи 170 гласа "за" при 111 "против" и 68 депутати, гласували с "въздържал се".


description: Мениджмънтът обяви, че купувач може да стане китайската Lenovo. Японската компания първоначално обмисляше да слее дивизията си за персонални компютри...

title: Fujitsu обмисля продажба на бизнеса си с лаптопи

maintext:
Мениджмънтът обяви, че купувач може да стане китайската Lenovo. Японската компания първоначално обмисляше да слее дивизията си за персонални компютри с тази на Toshiba, сделка, която се очакваше да включи и Sony Vaio. Новината оскъпи акциите на Fujitsu на борсата в Токио, като те затвориха с ръст от близо 6%.
Групата на Lenovo контролира една пета от пазара на персонални компютри, а делът ѝ в Япония е 26%, пише Financial Times. NEC е част от групата на китайската компания, като тя може да бъде обединена с бизнеса на Fujitsu.


description: Мобилните реклами вече отговарят за над 50% от приходите на компанията майка на Google

title: Alphabet с двуцифрен ръст на приходите и печалбата

maintext:
Сундар Пичай, главният изпълнителен директор на Google, смята, че доминацията на компанията на пазара с реклами се дължи на простия бизнес модел
© Robert Galbraith
Google заема централно място в почти всеки смартфон, без компанията все още да е успяла да наложи свой собствен модел като лидер на пазара. Шансовете това да се случи сега са в новия Google Pixel, който беше приет с възторг от страна на критиците и е в удобна позиция предвид проблемите на Samsung. Дори и без Pixel да се е наложил обаче, Google държи най-голям дял от пазара чрез своята операционна система Android, която по данни на IDC е инсталирана на 87% от мобилните телефони в света.
Страшният някога мобилен бизнес сега се оказва по-доходоносен от този с настолни устройства. Google контролира 95% от мобилното търсене, докато при компютрите този дял е "само" 78%. Според фирмата за дигитален маркетинг Merkle потребителите се възползват от рекламите повече на телефоните си, отколкото на компютрите. Според някои анализатори вече над половината от приходите на Alphabet идват от мобилни реклами. Още през миналата година директори от Google обявиха, че трафикът от мобилните телефони е надминал този през компютрите.
Има обаче и място за притеснения: мобилните реклами са по-евтини от тези за компютър, като за третото тримесечие цените им са спаднали с 11% при понижение от 7% през предходното.
Настрана от основния бизнес на Google, компанията продължава да отбелязва загуби в своето звено "други". Миналата седмица главният директор на бизнеса със свръхбърз интернет, Google Fiber, подаде оставката си, след като Google се отказа от разширението на услугата в 11 града в САЩ и обяви, че ще освободи 9% от служителите си. Загубите са достигнали 865 млн. долара за тримесечието, като преди година те бяха 980 млн. долара.
Рекламният бизнес на Google се отплаща на компанията майка Alphabet и през третото тримесечие приходите и печалбата й нарастват значително, съобщава Wall Street Journal. Приходите се повишават с 20% до 22.45 млрд. долара, а печалбата - с 27% до 5.06 млрд. долара в сравнение със същия период на миналата година. Резултатите се оказаха над очакванията на анализаторите. Така за пореден път се развенчават притесненията на инвеститорите, които преди години смятаха, че "нашествието" на мобилните устройства ще сложи край на господството на Google.Рекламните приходи на Google остават изключително важни за Alphabet и през тримесечието са се покачили с 18% до 19.8 млрд. долара. Продължава тенденцията Google да печели повечето си пари с кликове върху реклами в областта на интернет търсенето. Приходите на клик продължават да намаляват с увеличението на смартфоните, но засега Google успява да компенсира това с по-високия брой на кликванията.Alphabet, която в момента е втората най-голяма компания в света по пазарна капитализация след Apple, най-вероятно ще продължи ускорения си растеж именно заради мобилния сегмент и множеството услуги, които компанията предоставя. "Нашето послание към рекламодателите е просто: хората постоянно ползват нашите услуги, когато са заинтересовани от нещо като търсачката, YouTube, Google Maps и Google Play", коментира Сундар Пичай, главен изпълнителен директор на Google. Той сравни господството на Google с това на най-силните години на телевизията.


description: Diblа.com – намерете подходящия дизайнер за вашите идеи

title: Многостаен аристократичен апартамент в близост до Операта

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 41 // 15.10.2016 Прочетете Капитал Daily Брой 199 // 21.10.2016 Прочетете Капитал Light Брой 41 // 15.10.2016 Прочетете


description: Турската Akgun Seramik пусна предприятието само осем месеца след като го купи

title: Заводът за плочки в Нови пазар започна да работи

maintext:
Фабриката беше изградена и оборудвана през 2008 г., но предишният собственик замрази проекта малко преди старта
© Капитал
150 души ще работят засега във фабриката, а плановете са броят им многократно да нарасне.
Инвеститорът
Akgun Seramik е част от холдинга Akgun Group, в който влизат производители на керамични плочки, душ кабини за баня, санитарен фаянс, керемиди и тухли и др. Компанията има 11 завода в Турция и изнася продукция в 45 страни. Освен производствената дейност групата има също застрахователен бизнес и оперира бензиностанции под марката Opet. Тя е и един от водещите дилъри на Ford в Турция.
Заводът за плочки в Нови пазар, който беше построен преди осем години, но така и не беше пуснат, вече работи. Това стана, след като през февруари турската компания Akgun Seramik купи предприятието от кредитора на бившия собственик. Засега в него ще работят 150 души, а плановете са броят им многократно да нарасне след допълнителни инвестиции през следващите пет години. Стартът на производството и бъдещото разширение означават и нови поръчки за доставчиците от региона, откъдето компанията се очаква да се снабдява.Новата фабрика се нарича "Дюра-тайлс" по името на бранда за керамични плочки на турската група. Има годишен капацитет за производство на 8 млн. кв.м теракота и фаянс в различен формат. Разположена е на парцел от 40 хил. кв.м, а самите производствени сгради са с площ от близо 20 хил. кв.м. Оборудвана е с линии на италианската компания Siti – B&T Group S.p.A. С откриването й сега в нея ще работят 150 души, а още 50 ще бъдат наети през пролетта. "Намеренията на собствениците са до пет години да направят още инвестиции, така че броят работници да нарасне до 1000", каза кметът на общината Ивайло Камаджиев, цитиран от БНР. По думите му компанията ще ползва местна суровина от Каолиново. Там фабрика има дружеството "Каолин", което оперира също три кариери в региона, така че новото предприятие ще му осигури допълнителни поръчки.Турската Akgun Seramik купи завода чрез новорегистрираното си българското дъщерно "Дюра-тайллс БГ" преди осем месеца в конкуренция с близо десет кандидата. Продавач беше "Хета асет резолюшън" (наследник на лизинговата компания "Хипо Алпе Адриа"), която предложи активите на длъжника си "Керамика Плиска И.П.". Цената не беше съобщена, но по информация на "Капитал" продавачът очакваше да получи около 10 млн. лв."Керамика Плиска И.П." е мажоритарна собственост на регистрираното на Сейшелите Galer Corp. Компанията инвестира около 11 млн. евро в завода в Нови пазар, който беше изграден и оборудван през 2008 г. Малко преди старта обаче проектът беше замразен, което според източници от сектора се е дължало на лоша преценка за необходимите инвестиции и усилия за пускането му. След неуспеха на предишния инвеститор "Хета" продължи да поддържа активите, което на практика позволи заводът да започне работа само осем месеца след сделката с турската компания.


description: Китайските компании инвестират агресивно на имотния пазар в САЩ

title: Китайската HNA Group ще купи 25% от хотелиерската верига Hilton

maintext:
NHA Group вече е най-големият акционер в Hilton Worldwide
© В© Yves Herman / Reuters
Сделката оценява Hilton Worldwide на 26 млрд. долара.
един от най-големите
инвеститори
в имоти в света - Blackstone Group.
Със сделката за Hilton HNA Group купува и 25% в бизнеса с имоти за временно ползване на веригата. Той в момента е в процес по отделяне от основния на хотелиерската група, като се очаква да приключи в края на годината.
Group е започнала официални разговори с Blackstone още през юни, но намеренията за влизането във веригата са от по-рано, твърдят източници на Wall Street Journal. По сделката не е имало аукцион. Китайският купувач е дал съгласието си да запази дела си в хотелиерската верига през следващите две години, а след това при желание да го увеличи ще трябва да получи одобрение от борда на директорите на Hilton.
И
, и Hilton желаят да настъпят на бързо развиващия се туристически пазар на пътуващите зад граница китайци. Според данни на China Tourism Academy през 2015 г. над 120 млн. китайски туристи са почивали в чужбина. Инвестицията за
, която е отчела приходи от близо 30 млрд. долара през миналата година, е част от дългосрочната й стратегия за експанзия. От началото на миналата година досега китайската група е направила 35 придобивания за 27 млрд. долара според данните на анализаторската компания
най-големият инвеститор в хотелската верига, след като Blackstone намали дела си. През 2007 г. Blackstone купи Hilton за близо 27 млрд. долара и оттогава е направила още 50 млрд. долара инвестиции във веригата.
Агресивните китайци
Китайските компании навлизат все по-агресивно на американския имотен пазар. Миналата седмица частната инвестиционна компания Starwood Capital Group обяви, че е продала част от портфолиото си от хотели в САЩ за 2 млрд. долара на група инвеститори, водена от китайската застрахователна компания China Life Insurance. През миналата година отново Starwood стигна до споразумение с китайската Sunshne Insurance за продажбата на хотел Baccarat в Манхатън в Ню Йорк. Angbang Insurance също е сред активните на пазара, като плати 2 млрд. долара, за да купи хотел Waldorf Astoria, отново в Манхатън. По-късно компанията влезе в агресивно наддаване с Marriott International за купуването на Starwood Hotels & Resorts Worldwide, но в крайна сметка китайският кандидат се отказа.
Китайският индустриален конгломерат HNA Group ще купи 25% в хотелиерската верига Hilton Worldwide. Това е поредната сделка, която е част от агресивната вълна от китайски компании, навлизащи в бизнеса с недвижими имоти, съобщава Wall Street Journal.HNA Group ще плати за дела 6.25 млрд. долара, а продавач еДоговорената цена е близо 15% над пазарната, а след приключването на сделката Blackstone ще държи в Hilton 21%.След обявяването на новината акциите на Hilton се повишиха с 1.3%. Сделката се очаква да бъде приключена през първото тримесечие на 2017 г. Тя ще позволи на HNA Group да избере двама членове за борда на директорите в Hilton. Единият от тях ще бъде от китайската група, а другият ще е независим. Blackstone ще продължи да има две места в борда на директорите, включително и председателя Джон Грей.HNAHNAHNADealogic. По-рано през годината компанията купи 100% от американската верига хотели Carlson Hotels. А в момента приключва сделката по придобиването на Ingram Micro за 6 млрд. долара, както и лизинговото поделение на CIT за 4 млрд. долара.С последната сделка HNA вече е


description: "GEM България" връчи първите си отличия за хора и организации, стимулиращи бизнеса

title: Кой взе наградите за предприемачество

maintext:
На снимката отляво надясно Милена Стойчева ("Джуниър ачийвмънт България"), Борис Колев (DigiMark), Искрен Кръстев (председател на GEM за България), Светозар Георгиев (Progress/"Телерик"), Мира Кръстева ("GEM България"), Антон Герунов (началник на кабинета на Румяна Бъчварова), Николай Иванов ("Еконт експрес")
© АНЕЛИЯ НИКОЛОВА
Българският офис на "Глобалния предприемачески мониторинг" (GEM) връчи първите си годишни награди в страната. С тях бяха отличени хора, екипи или организации, които с дейността си са оказали положително въздействие върху предприемаческата екосистема в страната. В първото издание на конкурса се състезаваха 35 номинации в шест категории."Важно е да чуваме за хора и инициативи, които са добри примери – за да получат морaлна подкрепа и признание за вложените креативност, упоритост и усилия и да покажат, че няма невъзможни неща и всеки може да допринесе по свой начин за средата около себе си", посочва Мира Кръстева, която е заместник-председател на GEM за България.Наградата в категорията "Завръщане на годината", която отличава предприемачи, които са преживели спад на бизнеса си или са били пред фалит и са успели да "изплуват" отново, получи Тодор Колев. Той е съосновател и понастоящем едноличен собственик на софтуерния разработчик "Обекто".Отличието за "Медийна инициатива, която поставя във фокус добри примери", беше присъдено за конкурса "Промяната" на "Нова телевизия", който по думите на Мира Кръстева е успял да сложи във фокуса на медиите предприемачеството.Като "Инициатива на неправителствена организация" GEM отличи програмата "Учебна компания" на "Джуниър ачийвмънт България". "Този труд е в името на това нашето общество да бъде наистина по-предприемчиво и по-инициативно, а това се случва, когато го правим още от малки", каза изпълнителният директор на организацията Милена Стойчева.В категорията "Партньорство" организаторите търсят пример за интересно сътрудничество между организации, които са в различни сектори. Като такова през 2016 г. е отличено партньорството между Общинска фондация "Русе - град на свободния дух" и "Еконт експрес" за проекта им "Знание и растеж", който поставя на фокус местно партньорство в сферата на подобряване на уменията на младите и на възрастните.Призът за "Социално предприемачество" получи варненското сдружение с нестопанска цел "Български бизнес форуми", което има дългогодишна дейност в подкрепа на местните предприемачи и организирани на събития, насочени към тях.Наградата в категория "Публичен сектор" беше присъдена на екипа на вицепремиера Румяна Бъчварова за работата им по проекта за предоставянето на отворени данни на държавната администрация на обществото. "Правим малка промяна с това, което можем да променим. Дали има смисъл? Според мен смисълът е много голям", каза началникът на политическия кабинет на вицепремиера Антон Герунов.От "GEM България" връчиха и още една награда – на Progress ("Телерик") за техния "забележителен принос за развитието на цялата предприемаческа екосистема".


description: Предизборно коледни надбавки ще получат 1.2 млн. пенсионери

title: Правителството раздаде извънредно над 80.2 млн. лв.

maintext:
© Георги Кожухаров
ремонти и оборудване в няколко болници. Най-голяма част от сумата - 2 млн. лева, ще бъде дадена на института за спешна помощ "Пирогов", като с тях ще се ремонтира детската клиника и ще се закупи ново оборудване за нея.
Само на едно свое заседание кабинетът одобри над 80.2 млн. лв. извънредни разходи. Почти две трети от сумата е за коледни надбавки на пенсионерите, чиито доходи са под прага на бедност. Останалите пари ще се разпределят между пет министерства, БАН и спортен комплекс "Миньор" в Перник.Извънредните разходи на правителството са очаквани, след като стана ясно, че към края на септември бюджетът е на рекорден излишък, а в същото време управляващите планират годината да завърши на дефицит. Така, подобно на миналата година, най-вероятно през последните месеци на 2016 г. ще станем свидетели на ударно изразходване на средства от бюджета. Удобно периодът съвпада и с президентските избори.Най-голяма част от средствата са за коледна добавка от 40 лева за пенсионерите, чийто доход през декември е под 300 лв. включително, колкото е линията на бедност за тази година. По този начин ще бъдат подпомогнати около 1.21 млн. души. Разходът от около 50 млн. лева е от събраните средства от приходните агенции, "не пипаме бюджета", подчерта премиерът.Одобрени са и 17 млн. лв. допълнително за финансиране на разходи за ДДС по проекти на общини по селската програма ипрограма за развитие на сектор "Рибарство" за стария програмен период. "Разходите за ДДС на общините - бенефициенти по тези програми, са недопустим разход за финансиране с европейски средства и затова се финансират от националния бюджет", пише в решението.Правителството одобри и 7.2 млн. лева заКабинетът даде и3 млн. лв. за Института за ядрени изследвания и ядрена енергетика на БАН. Средствата са засградата, в която ще бъде монтиран най-големият ускорител на частици на Балканите.Сред другите разходи са 2.8 млн. лв. на МВнР за закупуване на идеални части от имот в полза на българската държава, както и 150 хил. лв. за ремонт на спортен комплекс "Миньор" в Перник. Отбелязва се, че парите са спестени от ремонтите на стадионите във Варна, Русе и Горна Оряховица. За финал държавата осигури и 25 хил. лв. като държавни парични награди за седем творци.Към края на септември излишъкът в консолидирания бюджет е в размер на почти 3.4 млрд. лв. В същото време по закон той е планиран на минус 1.8 млрд. лв., но стана ясно, че на практика дефицит няма да има. Така излиза, че за последните три месеца държавата ще трябва да похарчи грубо над 3 млрд. лв. Една част от тези пари са за издръжка на ведомствата, за заплати и т.н. разходи за нормално функциониране на държавата. По-голямата част от средствата обаче са т.нар. капиталови разходи, които лесно могат да се пренасочат към други пера. За цялата година те са планирани на малко над 6 млрд. лв., докато към август изпълнението е 1.3 млрд. лв.


description: Колумбийците отхвърлиха споразумението с ФАРК. Изгледите за предоговарянето са неясни

title: Искаме мир, но не този

maintext:
Десетки хиляди излязоха по улиците и призоваха правителството и ФАРК да не се връщат към войната
© Reuters
Темата накратко
- Колумбийците изненадващо гласуваха на референдум против мирната сделка с ФАРК. Мотивът е, че тя дава прекалено много отстъпки на партизанската групировка.
- Бившият президент Алваро Урибе, който оглави лагера срещу споразумението, проведе много активна кампания за "не" и успешно се заигра с емоциите на хората, загубили свои близки в конфликта.
- Настоящият държавен глава Хуан Мануел Сантос се опитва да спаси сделката и обещава, че ще продължи да провежда дискусии с опонентите си, за да изглади различията.
- Ако преговорите бъдат подновени, на масата ще седнат трима играчи – правителството, ФАРК и представителите на кампанията, агитираща да се гласува с "не" на референдума. Това ще усложни преговорния процес.
колумбийците,
гласуваха дали да бъде одобрен
мирн
с
"Референдум" спокойно може да е думата на 2016 г. След шокиращи национални допитвания във Великобритания и Колумбия, следва ключово в Италия през декември. Резултатите дотук са инфарктни, а последиците - непредвидими, трудно управляеми и потенциално катастрофални.Най-пресният пример сакоито в неделяото споразумениепартизанската групировка ФАРК. Сделката, която трябваше да сложи край на най-стария конфликт в Западното полукълбо, отнел живота на 220 000 души, беше приветствана на международно ниво като рядък лъч надежда в един обхванат от войни и все по-мрачен свят.Изненадващо обаче колумбийците казаха "не" и поставиха бъдещето на договореното през август примирие на карта. Изводът, както и с Brexit, е, че когато зададеш на хората въпрос, може да не получиш отговора, който желаеш. Особено ако не успееш да ги убедиш, че той е най-добрият за тях, колкото и очевидно да изглежда това. Както във Великобритания, така и в Колумбия се оказва, че нито управляващите, нито опозицията, която поведе кампанията за "не", имат план Б. Само че в латиноамериканската държава, за разлика от Brexit, залогът са човешки животи.Тези, които се обявиха против колумбийската сделка, смятат, че тя дава прекалено много отстъпки на бунтовническата организация. Но макар и несъвършена, беше шанс за прекратяване на кървавата петдесетгодишна война между колумбийските власти и ФАРК, опустошила милиони животи. Шокът е огромен. Важното сега е да се види какво точно се обърка. И още по-същественото – как може да бъде поправено и пътят към мира да не бъде отрязан от злополучния референдум.Мирното споразумение бе постигнато след четири години на преговори в Хавана между ФАРК (Революционни въоръжени сили на Колумбия) и колумбийското правителство. То бе подписано на емоционална церемония на 26 септември, на която партизанските лидери поискаха прошка за действията си. След това сделката бе подложена на референдум, в който хората трябваше да кажат "да" или "не". Защитниците й разполагаха с подкрепата на политици както в Колумбия, така и в чужбина, включително генералния секретар на ООН Бан Ки Мун. Социологическите проучвания показваха, че тя ще бъде одобрена с достатъчно мнозинство, но в крайна сметка бе отхвърлена с 50.2% от вота, като разликата бе около 54 000 гласа от почти 13 млн. бюлетини.Няколко фактора доведоха до отхвърлянето. Единият е ураганът "Матю", който в този момент вилнееше в клонящите към "да" райони по карибското крайбрежие на страната и допринесе за слабата активност (37%). Непопулярността на президента Хуан Мануел Сантос и умелата кампания на предшественика му Алваро Урибе (с рейтинг 59%), който оглави "не"-лагера, също помогнаха. Но основната причина е, че споразумението бе определено като прекалено меко към партизаните.Поправките, искани от противниците му, включват: осъдените за престъпления да не могат да се кандидатират за държавна служба, лидерите на ФАРК да лежат в затвора за извършените престъпления, групировката да използва "мръсните си пари" за компенсации за жертвите и да не се променя конституцията на страната. Критиците на сделката, които излязоха по улиците да празнуват резултата от референдума, твърдят, че никога няма да забравят, че "пътят на ФАРК е постлан с убийства, отвличания и наркотрафик".Според договорката трябваше да се създадат специални съдилища, в които да се разглеждат делата срещу обвинените в престъпления по време на конфликта. Тези, които направят самопризнания, биха получили по-леки присъди и нямаше да ги излежават в традиционните затвори. Правителството освен това планираше да плаща всеки месец на свалилите оръжие партизани определена сума и да дава финансова помощ на започващите бизнес. ФАРК също така щяха да получат 10 места в конгреса на изборите през 2018 и 2022 г. Всичко това за много колумбийци бе прекалено. Не са малко и тези, които се съмняват, че групировката ще спази обещанието си и ще се разоръжи. Остава обаче неясно дали партизаните ще се съгласят на каквито и да било поправки в споразумението или дали изобщо ще искат то да се предоговаря, след като за постигането му бяха необходими толкова много усилия.След като станаха ясни резултатите от допитването, десетки хиляди колумбийци излязоха по улиците на 14 града и призоваха правителството и ФАРК да не се връщат към войната. Близо тридесет университета взеха участие в шествията, организирани от студенти в социалните мрежи. Мнозина носеха свещи, бели знамена и портрети на близките си, които са сред стотиците хиляди убити по време на конфликта. Но Урибе заяви, че то е било "слабо" и е трябвало "да бъде за всички, а не само за половината население". Той се срещна със Сантос, който се опитва да спаси сделката, и посочи, че не е против мира по принцип, но иска предоговаряне. Урибе проведе много активна кампания в защита на "не"-то и успешно се заигра с емоциите на хората, загубили свои близки във войната.Въпреки всичко Сантос изрази увереност, че окончателното спиране на кръвопролитията е близо и обеща, че ще продължи да говори с опонентите си, за да изглади различията. Той назначи трима висши представители, които "да участват в диалога и да насочат процеса към щастлива развръзка". По думите му правителствените преговарящи вече са се върнали в Хавана за допълнителни разговори с лидерите на ФАРК.Срещата между него и Урибе бе първата, откакто той стана президент преди шест години. Някогашните съюзници се превърнаха във врагове, след като Сантос реши да преговаря с партизанската групировка. Сега настоящият държавен глава обеща да продължи да търси мир до последния момент от своя мандат, "тъй като това е начинът да завещаем една по-добра страна на нашите деца". Във вторник той обяви, че ще удължи двустранното примирие между групировката и правителствените сили до края на октомври, което накара мнозина да се запитат дали след това войната ще се възобнови. Министерството на отбраната обаче поясни, че спирането на огъня е било удължено "първоначално до 31 октомври" и може да бъде продължено и след това. От своя страна ФАРК твърдят, че "мирът ще продължи" и остават ангажирани с опитите за прекратяване на конфликта.


description: Осемте оферти в търга са по-малко дори от по-евтината част от магистралата до Боаза

title: Поредно местно състезание за отсечка от "Хемус" за 130 млн. лв.

maintext:
Продължението след Белокопитово е 16.3 км и трябва да се завърши за 2 години и половина
© АГЕНЦИЯ ПЪТНАИНФРАСТРУКТУРА
Слабото участие е заради ограничения достъп до кариери в региона и заради изгонването на чуждите компании от българските поръчки.
Най-скъпата поръчка за магистрална отсечка с прогнозна стойност от 133 млн. лв. без ДДС - тази за продължението на "Хемус" към Търговище, предизвика умерен интерес. Кандидатите са осем, основно големи местни строители и малко италианско и испанско участие за цвят. Любопитен детайл е, че по-евтината част от "Хемус" - 80 млн. лв. за 10 км до Боаза, привлече 11 оферти. А скъпият тунел "Железница" на "Струма" - цели 17. Краткото обяснение за слабото участие е, че в района има малко кариери, и те дават предимство на шепа кандидати и че вече традиционно чуждестранният интерес е убит, защото всички търгове се печелят от местни строители.Осем оферти са постъпили в търга за изработване на технически проект и строителство на 16.3 км от автомагистрала "Хемус", съобщиха от Агенция "Пътна инфраструктура" (АПИ). Става въпрос за участъка между пътните възли "Белокопитово" и "Буховци" в посока Търговище.Индикативната стойност на поръчката за 16-те км между Белокопитово и Буховци е 133 млн. лв. без ДДС, или около 8 млн. лв. на километър за проектиране и строителство. Срокът за изпълнение е 910 дни - почти 2 години и половина след подписване на договора. Така отсечката ще бъде открита най-рано в края на 2019 г. Останалите части от "Хемус" тепърва се проектират, така че следващи поръчки няма да има в близките година-две.Както и при търга за десетте километра от Ябланица до Боаза, и в този участват предимно български кандидати (6 от 8 кандидата са преобладаващо местни), редовно печелещи поръчки за инфраструктура. Някои от тях се явяват в обединение с чуждестранни компании от Италия и Испания. Най-вероятно те осигуряват референция за оборот или опит срещу процент от стойността на договора, без реално да участват в строителството. Два са чуждестранните участника - италианските "Асталди Ес Пи Ай" и "Инч". Те участват и в търга за тунел "Железница" на магистрала "Струма" за 250 млн. лв.В търга за "Хемус" са се явили повечето големи пътностроителни компании - "Трейс груп холд", "Геострой" и "Пътстрой 92" (от групата на "Геотехмин"), "ПСТ груп" (свързвана в сектора с Първа инвестиционна банка), "Агромах" и "Пътища Пловдив" (от групата на благоевградската "Агромах"), "Джи Пи груп" (свързвана с Валентин Златев) в обединение с испанската "Асигния" и др. "Автомагистрали Черно море", която изгради магистрала "Хемус" от Шумен до Белокопитово, включително пътен възел "Белокопитово", участва в изцяло българско обединение заедно с проектантската "Трансконсулт-22" и "Инфра експерт" (свързана с "Хидрострой", която през юни купи "Водстрой 98") и "Пътинженерингстрой-Т".Впечатление прави отсъствието на другите големи играчи в сектора - "Главболгарстрой", "Водстрой 98", "Щрабаг" и др. Те са подали оферти в търга за първия търг за "Хемус" - от Ябланица до Боаза, но не и в този. Според представители на сектора причината за слабия интерес е, че отсечката до "Боаза" - макар и по-къса и по-евтина, е била по-атрактивна, тъй като е близо до София, следователно близо до разнообразни източници на ресурси и доставчици на материали, а Белокопитово е далеч и наличните кариери и асфалтови бази са малко.Втората причина за ограничения брой кандидати е валидна за повечето поръчки - големите чуждестранни компании рядко гледат към България, защото от години търговете тук традиционно се печелят от местните фирми.Отсечката "Белокопитово" - "Буховци" ще бъде с по две ленти за движение в посока, две ленти за спиране, средна разделителна ивица, водещи ивици и банкети. Предвидено е изграждането на 6 виадукта, на пътен възел за връзка с път III-5102 Мировец - Певец, на нова връзка с път I-4 Шумен - Търговище при п.в. "Белокопитово", на мост и 11 пресичания със селскостопански пътища.Това е втори търг за доизграждането на "Хемус" през тази година след прекратяване на голямата поръчка за 60 км. Първият е за участък между Ябланица и Боаза в посока Велико Търново. Той е с дължина близо 10 км и прогнозна стойност 80 млн. лв. В състезанието взеха участие 11 кандидата, предимно български, сред които големите строителни фирми "ПСТ груп", "Трейс груп холд", "Агромах", "Геострой", "Хидрострой" и т.н. Техническите оферти бяха подадени преди около месец и половина, но все още са на етап преглед и оценка.На 20 септември бяха отворени и офертите в поръчката за проектиране на 50 км от "Хемус" в участъка от Боаза до връзката с път II-35 Плевен - Ловеч. Там също няма избрани изпълнители. Очаква се новите проекти да са факт след 2 години, тоест строежът на магистралата след Боаза няма да започне скоро.


description: Компанията влезе в спор с Tesco заради цените на продуктите си на британския пазар

title: Unilever с първи спад на продажбите от година

maintext:
© Philippe Wojazer
В сряда голяма част от продуктите на Unilever отпаднаха от онлайн магазина на Tesco, откъдето коментираха, че в момента изпитват недостиг на голям брой продукти на компанията и целта е проблемите да бъдат разрешени възможно най-бързо. Unilever не коментира темата, но медиите във Великобритания бързо стигнаха до информацията, че
става дума за спор между двете компании, породен от желанието на Tesco да вдигне с 10% цените на продуктите заради поевтиняването на паунда след референдума в страната за излизане от Европейския съюз.
Спадът на курса на паунда спрямо долара вече води до вдигане на цените на вносните продукти. Покриването на тези допълнителни разходи обаче ще бъде трудно предвид конкуренцията в ритейл сектора на Острова. Unilever разчита предимно на Tesco, които от своя страна се забъркаха в счетоводен скандал и понесоха много критики от страна на регулаторите.
"Този тип сблъсъци между големите компании не е от полза на никого", коментира Браян Робъртс, анализатор в TCC Global. "Unilever ще загуби част от пазарния си дял, а клиентите ще се сблъскат с липсата на някои от любимите си продукти. Най-добре ще е и двете компании да работят за бързо разрешаване на проблемите", коментира още той.
Вотът за Brexit вече се отразява на цените на всякакъв вид продукти. Unilever беше една от компаниите, които агитираше избирателите за оставане в Европейския съюз, докато веригите супермаркети, включително и Tesco, имаха неутрално мнение по въпроса, за да не навредят в отношенията си с клиентите и доставчиците.
Финансови резултати на Unilever:
- Приходи за третото тримесечие: 13.4 млрд. евро, което е спад с 0.1% на годишна база
- Без курсовите разлики постъпленията за периода са нараснали с 3.4%
- Обемът на продажбите е намалял с 0.4%
- Пазарна капитализация: 58.92 млрд. долара
Един от най-големите световни производители на потребителски стоки - Unilever, отбеляза спад на продажбите за пръв път от над година, като по този начин развали добрите новини от по-доброто представяне при бизнеса със сладолед през лятото, съобщава Bloomberg. Понижението на постъпленията през третото тримесечие е с 0.1% на годишна база и се дължи основно на валутни разлики. Така приходите на английско-холандската компания за периода са били 13.4 млрд. евро. Като се приспаднат валутните ефекти, постъпленията са нараснали с 3.4%. Компанията не е представила данни за финансовия си резултат за периода.Обемът на продадените стоки за тримесечието също е намалял - с 0.4%. Анализаторите очакваха точно обратното – увеличение на продажбите. Така растежът на приходите на компанията се забавя до 3.2%, което доведе и до лек спад в цената на акциите на Unilever с 2.5%. Анализаторът на BNP Paribas Джеф Стент коментира, че основната изненада в продажбите е дошла от Азия.За да компенсира за забавянето на растежа си в стратегически важните пазари като Индия и Китай, които отговарят за почти две трети от приходите, Unilever купи през лятото компании като Dollar Shave Club и Seventh Generation.В същото време тя си създаде проблеми с британската търговска верига Tesco.Според финансовия директор на Unilever Греъм Питкетли "диспутът с Tesco няма нужда от коментар", след като британският пазар отговаря за едва 5% от всички приходи на Unilever. По неговите думи компанията може да дискутира развитието на британския си бизнес на предстоящото общо събрание, което ще се проведе в Лондон. В същото време хранителни компании като Nestle и Emmi също обмислят да вдигнат цените на продуктите си във Великобритания заради нарастващите си разходи след референдума.


description: Промените в Административнопроцесуалния кодекс се очаква да помогнат при решаване на спорове между частни лица и органите на властта

title: Силен сигнал за защита на обществения интерес - Капитал

maintext:
Подписване на споразумението между НЕК и ТЕЦ "Ей И Ес Гълъбово" и "КонтурГлобал Марица-изток 3" за понижаване на цените по дългосрочните договори с двете централи.
© Надежда Чипева
Административният договор е материалноправен инструмент за регламентиране на специфичните отношения.
Необходимостта от изрична законова регламентация на административните договори особено силно се открои през последните години в противоречивата съдебна практика по административни спорове, касаещи договорни отношения между административни органи и институции и частни субекти. Както ясно е посочено в мотивите към приетия на второ четене законопроект, правната материя относно концесионните процедури, обществените поръчки, здравноосигурителната система, земеделските имоти и др. изисква ясна изрична регламентация на административния договор в Административнопроцесуалния кодекс като общ закон отделно от уредбата в специалните закони. По този начин се гарантира законосъобразно изпълнение на тези договори, както и защита на интереса на обществото и на държавата с оглед членството й в Европейския съюз.
той е писмено съглашение между административен орган и граждани или организации".
Административният договор е уреден като формален договор, който трябва да отговаря на нормативно определени изисквания за съдържание, срокове за сключване, даване на съгласие, ако е необходимо, както и сключване при неотложност в определени в кодекса случаи. Административният орган е страната по административния договор, която изначално определя съдържанието на договора, неговите условия и последици. Въпреки това административният договор не е процесуален, а материалноправен инструмент за регламентиране на специфичните отношения, които възникват между органите на власт и частните субекти в множество области на правото, като например възлагане на обществени поръчки, концесии, приватизационни сделки и др.
Основанията за недействителност на административния договор са аналогични като тези на индивидуалния административен акт – липса на компетентност, неспазване на установената форма, противоречие на материалния закон, съществени нарушения на процесуалните норми и противоречие с целта на закона. Новата уредба предвижда също административният договор да може да се оспорва по съдебен ред, като оспорването не спира изпълнението на договора. Съдът е длъжен да се произнесе по жалбата в кратък 2-месечен срок, доколкото не е предвиден друг срок в специален закон (напр. Закона за обществените поръчки, Закона за концесиите и др.).
С влизането в сила на приетите промени в Административнопроцесуалния кодекс ще се даде по-сигурна защита и регламентация на съществуващите публичноправни договорни взаимоотношения със значим обществен интерес, типичен пример за които са договорите за приватизация, за концесия, за възлагане на обществени поръчки, за финансиране на проекти по линия на европейските програми и фондове, за предоставяне на управлението на обществени услуги и т.н. Въвеждането на правната фигура на административния договор ще отговори на обществените очаквания за ясни и точни договорни взаимоотношения при осъществяване на административната дейност на органите на власт, както и сигурност при защита на правата на всяка от страните по административния договор.
На 08.09.2016 г. окончателно бяха приети промените в Административнопроцесуалния кодекс, с които за първи път в българското право се въвежда правната фигура на "административния договор". С приемането на тази съществена за българското административно право правна уредба България дава ясен сигнал, че уреждането на обществените отношения, свързани с реализирането на значими проекти с голям обществен интерес, е приоритет на държавата. Регламентирането на административния договор в Административнопроцесуалния кодекс се очаква силно да повлияе върху развитието на съдебната доктрина и практика при решаване на административни спорове между частноправни субекти и органи на власт.Най-същественият момент според приетите промени е, че за пръв път се дава легална дефиниция на "административния договор", според която "Договорът се сключва в административно производство пред административен орган по въпроси от значим обществен интерес, когато е предвидено в закон.Съгласно промените административният договор може (и обичайно) да съдържа клауза за предварително изпълнение, ако това се налага в защита на обществения интерес. Независимо от това клаузата за предварително изпълнение на договора може да бъде обжалвана пред съда от заинтересованата страна, а ако договорът не съдържа клауза за предварително изпълнение, такова може да бъде поискано и да бъде допуснато от съда.С измененията на Административнопроцесуалния кодекс изрично е предвидено, че административният договор е изпълнително основание, въз основа на което може да бъде започнато принудително изпълнение за изискуемо вземане.Промените в Административнопроцесуалния кодекс, въвеждащи института на административния договор, предстои да бъдат обнародвани в официалния Държавен вестник и влизат в сила 3 дни след обнародването.


description: Във Франкфурт DAX се понижава с близо процент при отварянето на пазара, като 29 от 30-те емисии в индекса започнаха сесията на червено. Единствено...

title: Европейските борси започнаха търговията на червено

maintext:
Във Франкфурт DAX се понижава с близо процент при отварянето на пазара, като 29 от 30-те емисии в индекса започнаха сесията на червено. Единствено акциите на Deutsche Bank отчитат повишение в цената от 0.55%. САС 40 губи 1.37% в Париж, а емисията на Total поевтинява с 1.35%. Инвеститорите на London Stock Exchange направиха крачка назад, като FTSE 100 губи 0.24% в началото на търговията, отдалечавайки се от това да прескочи историческия си връх от 7123.96 пункта. Индексът на сините чипове на Европа EuroStoxx 50 спада с 1.20%
Информацията е актуална към 10:10 ч.


description: Малцината, които се решават да започнат нещо свое в България, имат ясен поглед какво трябва да се промени

title: Новото поколение в бизнеса

maintext: "Хората, които твърдят, че ти трябват 250 хил. лв., за да започнеш бизнес, са онези, които никога не започват." Георги Шиков е млад, все още доста неуверен в начинанието си, но очевидно доволен. Преди няколко месеца е решил, че не иска да работи за други хора, и се е отделил, за да създаде собствена компания. Започнал е така, както в учебниците по икономикс пише, че почват всички нови бизнеси - с пари от семейство и приятели. Прави това, което е видял в опита си, че се търси - намира междуна...


description: Инвеститорите разпродават, след като същото се случи в САЩ и Азия. DAX губи 0.38% на старта на сесията след силните няколко сесии и два поредни...

title: Европейските индекси се присъединиха към глобалния спад

maintext:
© Stringer/germany
Инвеститорите разпродават, след като същото се случи в САЩ и Азия. DAX губи 0.38% на старта на сесията след силните няколко сесии и два поредни върха. Разпродажбите взимат превес, като емисията на производителя на части за автомобили Continental поевтинява с 1.42%, а акциите на Thyssenkrupp губят 1.05%. САС 40 се понижава с 0.34%, след като книжата на консултантската компания Cap Gemini губят над 5.15%. Акциите на производителя на луксозни стоки Kering са на другия полюс, поскъпвайки с 7.17% след като продажбите за трето тримесечие растат с 10%. Под 7 хил. пункта остана FTSE 100. Основният индекс в Лондон губи 0.36% с разпродажби при акциите на банковия и минния сектор.Информацията е актуална към 10:20ч.


description: "Лидл" за първи път влезе в софийски мол; "Хранкооп София" отвори магазин в "Сердика център"; GenCloud създаде софтуер, който обединява ERP и онлайн магазин; Froneri обедини бизнеса със сладолед на Nestlé и R&R; Година след затварянето Penny разпродаде магазините си

title: Седмични новини за ритейл

maintext:
Магазинът на "Лидл" в "Ринг мол"
© Капитал
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bg"Лидл България" откри първия си магазин в столичен търговски център – Sofia Ring Mall. Това е 21 търговски обект от веригата в София и 82 в страната. Най-новият магазин на Lidl е по новата концепция на веригата, като освен това в него има редица нововъведения в продуктовите категории и асортимент."Lidl е верига, която се развива непрекъснато, следвайки новите тенденции на пазара, а също и предпочитанията и нагласите на клиентите. Вярваме, че с откриването на този магазин ще удовлетворим дори най-взискателните посетители на търговския център, защото освен модерния и иновативен дизайн магазинът предлага на клиентите нови зони, продукти и теми. И както винаги – най-доброто съотношение качество-цена", каза по повод на откриването Милена Драгийска, главен изпълнителен директор на "Лидл България".Сред нововъведенията е концепцията, обособяваща различни зони в магазина – т.нар. магазин в магазина, където на определена площ и по определен формат се представят всички артикули от дадена продуктова група."Деликатека" е изцяло нова зона, която Lidl въвежда в магазините си, за клиенти, които предпочитат удобството на нарязаните предварително деликатеси. Тя предлага девет артикула – традиционни български деликатеси само от български доставчици, без изкуствени оцветители, заместители на месо и вкусови подобрители. Продуктите са нарязани и опаковани в защитена среда и вакуумирани опаковки, щадящи околната среда."Витаминотека" е специална зона, която предлага миниварианти на обичани от децата плодове и зеленчуци (минидоматчета, миникраставички, миниябълки и други) в опаковки и дизайн, разработени специално за най-малките. "Витаминотека" се тества в 20 филиала от търговската верига, но амбицията на Lidl е постепенно да я въведе във всички останали обекти и да разшири асортимента.Най-новата инициатива на "Хранкооп София" е магазинът в столичния мол "Сердика". Той заработи в началото на август, но официалното му откриване беше на 29 септември.Търговският обект е около 50 кв. метра и предлага над 300 артикула от 40 доставчика. Продуктите са обособени в няколко групи: хляб, брашна, мед, сладка, сиропи, млечни, месни, яйца, сладкиши, шоколади, солени печива, плодове, зеленчуци, билки, подправки, ядки, тахани, билкови чайове, студено пресовани масла, натурална козметика. Доставчици са малки местни производители на чиста храна, които са членове на кооператива "Хранкооп".Производителите сами определят продажните цени в магазина. От посочената сума се прави отстъпка за "Хранкооп", която е между 20 и 30%. Според организаторите цените в магазина са в средния сегмент - с около 20-30% по-високи от тези на конвенционалните продукти и с около 50% по-ниски от предлаганите в биомагазините.Повечето производители доставят лично продуктите. На покрива на мол "Сердика" в четвъртъците следобед работи фермерски пазар. Същите производители, които предлагат продукцията си в магазина на "Хранкооп София", продават там и директно.Софтуерната компания GenCloud представи първото българско решение, което обединява в едно система за управление на бизнеса от клас ERP (Enterprise Resource Planning) и онлайн магазин. ERP системата се нарича Bizzio. Тя е cloud базирана и управлява всички аспекти от функционирането на една компания – продажби, маркетинг, производство, финанси, човешки ресурси и др. Новото при този клас системи е, че Bizzio е напълно интегрирана с платформата за онлайн търговия InCloud, разработена от Industry Web – дъщерна фирма на GenCloud.За фирми, имащи нужда само от едно от двете решения, Bizzio – InCloud се предлагат и като самостоятелни продукти. Модулният принцип позволява да се внедри примерно само ERP система и след време да се надгради с интернет магазин, както и обратното – първо да се стартира с онлайн магазина и след това постепенно да се надгражда с модули за управление на бизнеса.Bizzio разполага с вградени модули за бизнес анализи (BI – Business Intelligence), управление на взаимоотношенията с клиентите (CRM – Customer Relationship Management), управление на автопарк, интеграция с географски карти, управление на документите, органайзер, моделиране на бизнес процеси и др.След необходимите регулаторни разрешения Nestlé и R&R финализираха сделка по създаването на Froneri – ново съвместно предприятие за производство на сладолед, замразени храни, охладено мляко и млечни продукти. Nestlé и PAI Partners имат равни дялове в капитала на съвместното предприятие.С продажби от 2.6 млрд. евро Froneri ще оперира в 22 страни, в които ще работят около 15 000 души. Централата на компанията ще е във Великобритания.Централният офис на "Фронери България" ще се намира в София, на ул. "Ломско шосе" 261, а досегашната фабрика за сладолед на Nestlé във Варна ще продължи да оперира вече като Froneri. В компанията ще работят близо 240 служители.Бордът на директорите се председателства от Луис Кантарел - изпълнителен вицепрезидент на Nestlé за региона на Европа, Близкия изток и Северна Африка. Изпълнителен директор е Ибрахим Наджафи - бивш главен изпълнителен директор на R&R.Година след като реши да напусне българския пазар, германската верига Penny е на финала да се раздели с недвижимите си имоти - от общо 49 обекта само пет не са продадени или отдадени под наем. Общата оценка на магазините и земята под повечето от тях и на 15-те незастроени терена беше над 100 млн. лв. през 2014 г. и падна на 62 млн. лв. към края на 2015 г.Първият купувач с предимство е "Билла", която, както и Penny, е от семейството на REWE Group. Веригата купи 11 магазина (шест в София, два във Варна и по един в Пазарджик, Монтана и Поморие) и логистичната база в Столник.Втората голяма пакетна сделка е с "Максима България" - собственик на веригата хипермаркети "Т-Маркет". Компанията купи 3 от обектите на Penny в страната, а други 9 нае дългосрочно за период от 10+10 години. Пет обекта са отдадени дългосрочно под наем на "Техномаркет". Куриерската компания "Еконт" е собственик на два, а други два са притежание на старозагорската верига супермаркети Си Би Ес.Останалите са продадени или отдадени на малки регионални търговци, някои от които са работили на франчайз с ЦБА. Засега не е продаден нито един от 15-те незастроени терена – притежание на Penny.


description: 21 кандидат-президентски двойки ще участват във вота

title: Светльо Витков отпадна от президентската надпревара

maintext:
На предишните президентски избори Светослав Витков спечели 54 000 гласа като кандидат за президент
© Цветелина Белутова
Само няколко часа след като в ЦИК беше изтеглен жребият за номерата, под които кандидатите за президент и вицепрезидент ще фигурират в бюлетината за изборите стана ясно, че на две от двойките е отказана регистрация за участие във вота.Кандидатите за президент и вицепрезидент Светослав Витков и Иван Велков няма да участват във вота. Причината е, че след проверката на подписката в ГРАО се оказало, че нямат необходимите коректни 2500 подписа, за да бъдат регистрирани. Витков и Велков трябваше да фигурират в бюлетината под №1 според изтегления в сряда сутринта жребий. Двамата са издигнати от инициативен комитет. Вокалистът на "Хиподил" Светослав Витков е основател на партия "Глас народен" и е общински съветник от София. Иван Велков е от партия "Зелените" и също е член на столичния общински съвет. Участието на Велков в кандидат-президентската надпревара предизвика колизия сред ръководството на "Зелените" като част от тях не бяха съгласни.Другата кандидат-президентска двойка, на която ЦИК отказа регистрация по същата причина е на бившия депутат от "Атака" Владимир Кузов и кандидатът му за вицепрезидент Борислав Ноев. Те трябваше да се явят на изборите за държавен глава под №9 в бюлетината.Двете кандидат-президентски двойки не могат да направят корекции в подписките си, защото са подали документите си за регистрация в ЦИК малко преди да изтече крайният срок - в 17 часа във вторник. С отпадането им участниците в надпреварата за президент и вицепрезидент стават 21. Документи за участие във вота на 6 ноември подадоха общо 24 двойки, но една отпадна още при регистрирането на документите й в ЦИК.


description: 8 - 29.10, СофияПето издание на Whiskey Fest Sofia с дегустации и майсторски класове на световни експерти, в Sofia Event Center, от 17:00 ч.,...

title: Kалендар - Капитал

maintext: 8 - 29.10, СофияПето издание на Whiskey Fest Sofia с дегустации и майсторски класове на световни експерти, в Sofia Event Center, от 17:00 ч., вход: 25-35 лв.28.11, СофияПарти по случай рождения ден на Cosmos coworking camp, начало 19 ч., вход свободен29-30.10, СофияДвудневен фестивал "Дни на фантастичното" за почитатели на фантастичния жанр, в литературен клуб "Перото", от 12.30 ч., вход: свободен29.10, ВаршаваКонцерт на Placebo по случай 20-годишнината им, в Hala Trwar, начало 18:00 ч., билети 41 евро29.10, СофияСтефан Вълдобрев & "Обичайните заподозрени" на живо с Rubikub, в Club Terminal 1, от 22:00 ч., билети: 10 лв.29.10, СофияGothic Fest Sofia с четвърто издание и гост-банди от Испания, Австралия и Финландия, в Live & Loud, от 18.30 ч., вход: 20 лв.30.10, СофияRenault Morning Run – състезание на 5, 10 и 20 км, в Борисова градина, начало 9:00 ч. Детайли на: http://morningrun.begach.com 1.11, БерлинОткриване на Jazzfest Berlin с музиканти от цял свят, повече на berlinerfestspiele.de 2.11, СофияModern Art Orchestra с лайв пред българска публика, в Sofia Live Club, от 19.30 ч., билети: 15 лв.2.11, СофияПрожекция на късометражния филм "Бащата днес" - в него 18 мъже споделят какво са преживели, докато са присъствали на раждането на децата си. Във "Фотосинтезис арт център", начало 18:303.11, СофияЦигуларят Марио Хосен със зрелищен концерт-спектакъл "Духът на Паганини", в зала 1 на НДК, от 20:00 ч., билети: 25-70 лв.3.11, СофияПредставяне на книгата "Трансформации. Скритото изкуство на Кристо и Жан-Клод" на Зорница Кръчмарова, в литературен клуб "Перото", начало 19 ч.3-5.11, ЛондонМексиканският фестивал Day of the Dead Festival с жива музика, дискусии и дегустация на типични храни и напитки, в The Vaults, от 11 ч., билети: 25 паунда4-6.11, СофияОбучени работилници за доброволчество, в "Трансформатори", начало 18:00 ч., такса за участие 120 лв.6-7.11, АтинаФестивалът на рома в Атина, на различни локации из града. Повече информация на: athensrumfestival.comдо 9.11, СофияFuture shorts – програма есен: нови късометражни филми, в Дома на киното, билет 7 лв.


description: Юлия Кръстева гостува в Стокхолм на 14 октомври

title: Кръгът "Кръстева"

maintext:
© Анелия Николова
Moderna
Museet
в Стокхолм кани на разговор с българо-френската интелектуалка Юлия Кръстева на 14 октомври в 18ч
.
Срещата е организирана съвместно с факултета по култура и образование на
Sodertorn
University
близо до Стокхолм.
Между
13-15
октомври там е организирана конференция с участието на над шестдесет последователи на Кръстева от тринадесет страни, известни като
"
Кръгът Кръстева
"
. Събитието също е със свободен вход.
Есетата на Юлия Кръстева вдъхновяват учени от цял свят в областта на хуманитарните и социални науки. Тя има огромно влияние за развитието на феминистката теория от 80-те години на ХХ век до днес
",
казва в поканата си
Moderna
Museet
.


description: БСП ще събира подписи за свикване на извънредно заседание

title: Сговор между ГЕРБ и националистите изкара парламента във ваканция

maintext:
© Надежда Чипева
Изненадващо в сряда Народното събрание се разпусна за цял месец, въпреки обявеното преди това намерение депутатите да излязат във ваканция за президенските избори само за около десетина дни в периода между 26 октомври и 4 ноември. В този смисъл бе и внесеното проекторешение като точка първа от дневния ред.Но депутатът от "Атака" Николай Александров предложи прекратяване на работата за около месец с аргумента, че всички народни представители водят предизборна кампания и не е редно да се харчат държавни пари, за да се прави кампания в парламента. Предложението му събра гласовете на 93-ма народни представители (от общо 134 присъстващи) главно от ГЕРБ, Патриотичния фронт(ПФ) и "Атака". След това, председателстващият Димитър Главчев (ГЕРБ) закри пленарното заседание, като обяви, че следващият работен ден на парламента ще бъде 9 ноември.И макар че отново депутат от "Атака" пое инициативата за внасяне на непопулярно предложение, сред народните представители нямаше съмнение, че инициативата е по предварителна договорка между ГЕРБ, "Атака" и Патриотичния фронт. След заседанието лидерът на ПФ Валери Симеонов обяви за лицемерие да се имитира дейност, докато се прави кампания, затова той "с удоволствие" гласувал за удължената ваканция. От ГЕРБ също изтъкнаха сходен аргумент - да не се използва Народното събрание от опозицията за предизборна кампания и да се харчат държавни средства. "Редно ли е депутатите да използват служебните автомобили, за да агитират за изборите.", запита зам.-председателят на парламентарната група на ГЕРБ Красимир Велчев. Другият зам-председател на групата на ГЕРБ Цвета Караянчева уточни, че законодателната дейност на парламента няма да се прекратява, защото парламентарните комисии ще продължат да работят и само няма да има пленарни заседания. Тя нападна опозицията, като ги призова "да си бръкнат в джоба и да си платят предизборната кампания." Същевременно, Димитър Главчев обяви пред журналисти, че предложението на "Атака" за дългата ваканция дошло "спонтанно и напълно неочаквано", както и голямата подкрепа за него.Сговорът между ГЕРБ и националистите даде повод за остра реакция от страна на БСП, ДПС и опозиционното крило в Реформаторския блок - ДСБ, които дадоха брифинги в парламента. Лидерът на БСП Корнелия Нинова обяви, че партията започва да събира подписи за свикване на извънредно заседание на парламента, за което са необходими 48 подписа на народни представители. Нинова обяви, че ГЕРБ се страхува от вота на недоверие към правителството на Бойко Борисов и това е една от причините за прекратяване на работата на парламента. Лидерът на БСП посочи още, че в комисиите вече се гледа бюджета за 2017 г. "В коя държава се случва това? Да се приема бюджет на тъмно? Те не се ли тревожат от народа си, че няма да работят, ще си лежат един месец и ще получават заплати", възмути се Нинова.Като цирк определи ситуацията лидерът на ДПС Мустафа Карадайъ. Той обвини управляващите, че се крият от политическите дебати, чието място е точно парламентът. Карадайъ определи ситуацията с излизането във ваканция като "извънредно положение", а поведението на ГЕРБ като "безотговорно и истерично". На журналистически въпрос дали ДПС ще подкрепи подписката на БСП за свикване на заседание на парламента Карадайъ отговори, че депутатите на движението биха се включили в инициативата и според него искането трябва да има една точка - разпускане на Народното събрание. Карадайъ за пореден път призова за предсрочни парламентарни избори.Като "крайно безотговорна политика" определи ситуацията лидерът на ДСБ Радан Кънев. На брифинга присъстваха само депутати от ДСБ, като по неофициална информация предложението на "Атака" за прекратяване на работата на парламента е било подкрепено от трима депутати от РБ - от ДБГ и СДС. Кънев заяви, че освен от депутати, свикване на извънредно заседание на парламента може да поиска и Министерският съвет, и призова премиера Бойко Борисов да направи това. Кънев каза, че ДСБ също би подкрепила подписка за свикване на извъэнредно заседание на парламента, ако в дневния ред са включени точките за създаване на парламентарна комисия за АЕЦ "Белене" и за обсъждане на предложението на ДСБ за промяна в Изборния кодекс, с която да се даде възможност за разкриване на повече изборни секции в чужбина.


description: Raiffeisen купи от Unicredit част от кредита за 113 млн. евро на офис комплекса в "Младост"

title: Бизнес паркът завърши голямо рефинансиране

maintext:
"Бизнес парк София" е най-големият по рода си проект в Югоизточна Европа и по информация в чужди медии може да се разшири с още една сграда
© Мария Съботинова
Старото финансиране беше при промяната на собствеността преди 10 години. Новият кредит е при по-ниска лихва и е с по-голям размер.
Собственикът на най-голямото офис пространство в столицата - "Бизнес парк София", предоговори финансирането си. Завършеният изцяло преди осем години комплекс договори заем от 113 млн. евро от Unicredit Bank Austria, Уникредит Булбанк и Raiffeisen Bank International. Всъщност кредит от 100 млн. евро беше отпуснат година по-рано от италианската банка и българското й поделение и то погаси старо по-малко задължение към Deutsche Bank. Сега новото е, че почти една трета от заема се поема от австрийската Raiffeisen Bank International и общата сума е леко увеличена. Отпуснатото през 2015 г. финансиране е и с по-ниска лихва и нов срок за погасяване - май 2020 г., се вижда от вписвания в Търговския регистър.Това е най-голямото корпоративно рефинансиране в България за последните две години, което показва позитивното отношение на банките към мегапроекта и затвърждава тенденцията на активно преструктуриране на задължения на компании покрай по-ниските лихви. По-рано през годината "Енерго про" рефинансира през ДСК кредит за над 100 млн. лв.По информация в чужди медии банковият синдикат е получил задача от собственика на бизнес парка да разработи възможности за финансиране на нов проект в същата област - строителство и управление на бизнес сграда. От Arco Capital Corporation, част от Gamercy, които притежават и управляват парка, не коментираха информацията.Оригиналното задължение към германската Deutsche bank е от 2006 г., когато Gamercy купи бизнес парка. То бе рефинансирано през лятото на миналата година през UniCredit Bank Austria и UniCredit Булбанк. Предоставеният заем е от два компонента: първият е инвестиционна част за 109.6 млн. евро, от които австрийското поделение отпуска 58 млн. евро, а българското - 51.5 млн. евро. Вторият компонент е заем под условие за 3.3 млн. евро, които се осигуряват изцяло от Уникредит Булбанк. През септември тази година към синдиката се включва и Raiffeisen Bank International - Австрия, който чрез цесия поема вземания за 31.5 млн. евро. По този начин се разпределя по-равномерно рискът между кредиторите, като едновременно с това се балансират лимитите, които чуждестранните банки имат по отношение на експозиции в България.Освен, че е по-голям по размер от падежиралия през 2015 г. кредит, новият заем е и при по-изгодни условия - 3.65% лихва плюс тримесечния Euribor. Договорът с Deutsche bank беше с лихва 6.193% до януари 2012 г., след което лихвата ставаше плаваща. Финансирането преди десет години беше отпускано при съвсем различни обстоятелства и обезпеченост, докато сегашните кредитори имат изцяло изграден комплекс, който генерира приходи.Бизнес паркът в София е най-големият по рода си проект в Югоизточна Европа - с 14 офис сгради от клас А, търговска част и паркинги. Застроената площ е 187 хил. кв.м, като всички обекти са наети с дългосрочни договори между 5 и 10 години. Негови клиенти са 150 международни компании, които движат бизнеса си от България чрез повече от 11 хил. служители.За миналата година "Бизнес парк София" и "Бизнес парк София 2" са генерирали съответно от 17.2 млн. лв. и 8.5 млн. лв. приходи, а нетната им печалба е респективно 4.3 млн. лв. за първото и 2.7 млн. лв. за второто дружество, обособени така заради различните фази в изграждането и експлоатацията на проекта. Последната инвестиция на зелено в парка бе завършена през 2008 г., непосредствено преди глобалната финансова криза, която замрази за дълго имотния пазар. Според публикации в чужди медии собственикът на бизнес парка, Arco Capital, има намерение да построи още нещо в границите на имота в столичния квартал "Младост", но какво и с какви параметри засега не е ясно.Самият Arco е подразделение на американския инвестиционен фонд Gramercy, който бе доста активен на българския пазар преди години, но се оттегли от почти всичките си участия тук след кризата. Сред тях бяха енергийната "Приста ойл груп", Българо-американска кредитна банка (БАКБ), фармацевтичната "Софарма". "Бизнес парк София" е от типа проекти, при който инвеститорът се оттегля след фазата на строителството и го прехвърля на нов собственик, специализиран в управление на недвижими имоти. През 2006 г. това направи германската строителна компания Lindner, като Gramercy плати около 120 млн. евро при рекордно ниска доходност от 6.4%, по информация от имотни консултанти тогава. Стратегията на фонда сега е неизвестна. Според някои консултанти на няколко пъти е проучвана възможността за продажба, но интересът не е бил огромен или цената не е срещнала очакванията. Други два източника коментираха, че нагоре в корпоративната структура също е настъпила промяна и има участие на дружество от групата Deutsche bank.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите на karieri.bg

maintext:
[Flickr]
AIMS Human Capital търси
Hewlett Packard Enterprise
Kinstellar търси:
Siemens търси
Siemens Healthcare търси
UBB Factoring
Самоувереността е един от най-важните фактори за успеха, както в професионален, така и в личен план. Това е стимулът, който може да ви накара да се развивате и да се стремите към постижения. Дори и на най-самоуверените хора им се случва в определени моменти да не им достига самочувствие, за да направят необходимата крачка напред. В такива случаи някои специалисти биха препоръчали метода "fake it till you make it", чрез който да се опитате да прикриете своята слабост. Има обаче и по-добри начини да си върнете увереността, без да се преструвате на някого, който не сте.Започнете да поемате рискове и да излизате все повече от зоната си на комфорт. По този начин сами ще докажете на себе си, че сте способни да се справяте с предизвикателствата. Насочете се към почтена кауза - нещо, от което и други хора ще имат полза. Така повече хора ще ви подкрепят и вие все по-малко ще имате причина да се съмнявате в себе си. Информирайте се възможно най-много. Знанията не само ще ви помогнат да си вършите работата по-добре, но и да защитавате избора си с реални аргументи пред хора, които поставят под въпрос вашите решения. Бъдете готови за промяна във всеки един момент, в който не се чувствате доволни от сегашното си положение. Може мястото, на което ще бъдете оценени, да е сред обявите за работа на Karieri.bg и новата работа да ви върне загубената увереност.търси:търси:търси Мениджър търси:търси Manager "Business Development & Client Relations"


description: Политиката на централните банки за нулеви лихви изцяло промени средата, в която функционират финансовите институции. В края на юни пък банките в...

title: Инфографика: Инвеститорите бягат от европейските банки заради нулевите лихви и Brexit

maintext: Политиката на централните банки за нулеви лихви изцяло промени средата, в която функционират финансовите институции. В края на юни пък банките в Европа получиха поредния си удар с решението за Brexit.Това обаче не е всичко, тъй като заплахата за рекордна глоба на Deutsche Bank в САЩ и огромните позиции в деривати върнаха спомена за Lehman Brothers и инвеститорите отново обръщат гръб на финансовия сектор. Ето как се отразява това в цените на акциите на 20-те европейски банки с най-голяма пазарна капитализация.


description: Дела за адвокатските тарифи висят и пред ВАС и пред Съда в Люксембург

title: Защо адвокатите искат повишение на минималните тарифи точно сега?

maintext:
Протест на адвокати
© Анелия Николова
Висшият адвокатски съвет (ВАдС) ще гласува на заседанието си в четвъртък увеличение на размера на минималните адвокатски хонорари и нови минимални прагове за различни дейности, за които досега не са предвидени отделни тарифи.Предложенията идват в интересен контекст - през юли Върховният административен съд отмени тавана на адвокатската минимална тарифа за защита по граждански и административни дела, а освен това предстои избор за нови висши органи на адвокатурата.Настоящата наредба е приета през юли 2004 г., оттогава е променяна три пъти, последния път през 2014 г. Аргументите са сходни при всяка промяна – изменена социално-икономическа обстановка, инфлация, увеличаване на минималната заплата за страната, необходимост да се гарантира достойнството на адвокатската професия и качеството на адвокатския труд, което пък е в интерес на клиента. При последното изменение на наредбата през 2014 г. МРЗ е била 340 лв., сега вече е 420 лв., пише и сега в мотивите за промените в наредбата. Проектът за промени в наредбата за минималните размери на адвокатските възнаграждения е публикуван на сайта на ВАдС, заедно с мотивите за тази промяна, а темата е включена в утрешния дневен ред на съвета.С тях се предлага средно увеличение на повечето такси с около една трета. Така например, таксата за устен съвет и справка в съдебни и административни места от 20 лв. се качва на 30 лв., таксата за писмена консултация – от 40 лв. на 60 лв., молбата за отказ или възстановяване на българско гражданство – от 200 на 300 лв. Растат и цените за съставяне на договор, нотариален акт, спогодба и др., определяни в таблица според материалния интерес.Проектът изрично предвижда, че възнагражденията за процесуално представителство се дължат за всяка инстанция, включително и при връщане на делото за ново разглеждане, а по граждански дела се определят възнаграждения за всеки един от предявените искове поотделно, като се отчита и вида им. По наказателни дела се увеличава с 1/2 минималното възнаграждение за защита по дела с няколко обвинения.В наредбата се въвеждат и минимални цени за нови адвокатски дейности, които до момента не са остойностявани:- за представителство и защита в процедура по медиация по граждански и търговски дела – 1/3 от минимума, предвиден за защита по граждански дела по чл. 7 от Наредбата, според интереса;- за изготвяне на жалби до Европейския съд по правата на човека (ЕСПЧ) в Страсбург и за изготвяне на преюдициални запитвания до Съда на ЕС (СЕС) в Люксембург без явяване в съдебно заседание – не по-малко от 1200 лв.;- за изготвяне на жалба по Закона за обществените поръчки (ЗОП), писмен отговор или възражение по такава жалба пред Комисията за защита на конкуренцията или Върховния административен съд, без процесуално представителство; за възражение или жалба по финансови корекции по проекти, свързани с разходване на европейски средства или оперативни програми без процесуално представителство - минимален хонорар в размер на 3/4 от възнаграждението за защита по административни дела по чл. 8 от Наредбата (според интереса), но не по-малко от 300 лв.- за заверяване на преписи от документи, предоставени във връзка със защитата на правата на клиент (чл. 32 от Закона за адвокатурата) - 3 лева за първа страница и по 2 лева за всяка следваща;- за изготвяне на документации за участие в процедури по ЗОП, тръжни и конкурсни документации по Закона за държавната собственост, Закона за общинската собственост, Закона за концесиите, минимумът е 1500 лв."- за процесуално представителство, защита и съдействие по дела за поставяне под запрещение - 500 лв.;-за производства по Търговския закон по иск на съдружник или акционер срещу дружеството - 800 лв.- за процесуално представителство и защита по дела по Закона за Българските документи засамоличност – 400 лв. , по Закона за подпомагане на земеделските производители - 500 лв., и др.Многократно увеличеният брой на делата на бежанци и очакването този растеж да продължава е мотивирал определянето на нова позиция – за процесуално представителство, защита и съдействие по Закона за убежището и бежанците – минимум от 400 лв.В мотивите изрично се подчертава, че освен увеличение, проектът предвижда и намаляване на някои възнаграждения. Намалява се например базата, върху която се изчислява възнаграждението при изготвяне на жалба срещу наказателно постановление без явяване в съдебно заседание, като по този начин адвокатското възнаграждение се намалява наполовина. Предвижда се възможност да се договарят възнаграждения под минимума, но не по- малко от ¼ от него, за клиенти - болници, социални домове за деца, за възрастни хора или за хора с увреждания, с преобладаващо обществено финансиране, които в кръга на своята дейност обслужват неограничен обществен интерес.За големите и търсени адвокати и адвокатски кантори тези хонорари отдавна нямат никакво значение, защото те договарят значително по-високо заплащане. Те имат значение в някои други случаи, включително и когато съдът определя хонорарите на особените представители, тъй като не може да слезе под минимума в наредбата (според тълкувателно решение).Новият проект за увеличение на минималните адвокатски хонорари идва в интересен контекст. През юли тричленен състав на Върховния административен съд отмени тавана на адвокатската минимална тарифа за защита по граждански и административни дела, според който по дела с интерес от над 10 000 лв. най-ниското заплащане е 830 лв. + 3 % за горницата над 10 000 лв. без горна граница. Решението подлежи на обжалване, но мотивите му са симптоматични – определянето на минималните възнаграждения в случая са обосновани само с размера на материалния интерес по делото, без никакво отчитане на обема и сложността на извършената дейност. Този едностранчив подход може да доведе до сериозно несъответствие на платеното с обема и сложността на извършената правна работа, възможни са случаи, при които материалният интерес по делото е значителен, но правната работа, която се извършва за неговата защита, не е голяма и не изисква висока компетентност и знания, и обратно - нисък материален интерес, какъвто се среща в преобладаващия брой граждански и административни дела, но голям обем правна работа, приема ВАС.Интересното е, че докато се чака окончателно решение, в настоящия проект за промени в Наредбата се внася редактиран текст, в който вече има и горна граница, но на интереса, не на хонорара - при интерес от 10 000 лв. до 100 000 лв. минималното възнаграждение е 830 лв. плюс 3 % за горницата над 10 000 лв.Във връзка с нововъведената тарифа за жалби пред ЕСПЧ и СЕС, юристи припомниха пред "Капитал", че стандартът за оценяване на адвокатския труд по делата в Страсбург е през оценка на разумното и необходимо време адвокатска работа, измерено в часове. Разноските за правна помощ се определят при средна тарифа по 80 евро на час, при това изчислено само за това време, което е необходимо за изготвяне на защитата по пунктове, по които е установено нарушение или, евентуално, където делото е допуснато до Голяма камара.Същевременно, пред Съда на ЕС в Люксембург чака решение преюдициално запитване от Софийския районен съд, където един от въпросите е дали минималните адвокатски възнаграждения в България нарушават конкурентното право на ЕС. Тази тема отдавна се коментира в правните среди, но под сурдинка заради традиционно силното адвокатско съсловие. Според юристи, България е единствената държава, в която има установени нормативно минимални възнаграждения за адвокатски услуги. В интерес на истината, това не е нововъведение, измислено при условията на прехода, то съществува още от първата четвърт на миналия век в буржоазна България. Съвсем логично се вписва в условията на социализма, където всяко плащане се нормира.Днес обаче мнозина юристи намират, че е флагрантно нарушение на конкурентното право една страна, която има монопол върху дадена услуга, да определя и минималните цени на тази услуга. С това, според тях, се нарушава и свободата на договаряне. От адвокатурата традиционно опонират, че така се гарантира качеството на адвокатската услуга, като мярка срещу дъмпинг в рамките на професията.


description: Това е окончателното решение на съда в САЩ за споразумението между автомобилната компания и адвокатите, представляващи близо половин милион...

title: Volkswagen ще плати $15 млрд. обезщетения на потребителите в САЩ

maintext: Това е окончателното решение на съда в САЩ за споразумението между автомобилната компания и адвокатите, представляващи близо половин милион американски потребители. Делата бяха заведени заради манипулации на данните за вредни емисии.Размерът на обезщетението е сред най-големите в американската история. Собствениците на Volkswagen с 2-литров дизелов двигател могат избират между това да върнат автомобилите си и да получат цената им към септември 2015 г. или това те да бъдат "поправени", така че да отговарят на екологичните изисквания. Освен това се предвижда и обезщетение в размер между $5100 и $10 000 кеш на всеки.Volkswagen бе предвидил $10 млрд. за обезщетения и $4.7 млрд за налагане на "зелени" технологии и глоби от страна на европейските регулатори. Все още предстои споразумение с 85 000 собственици на коли с 3-литровия дизелов двигател, както и покриване на граждански и наказателни санкции, съобщи FT.


description: Приходите през третото тримесечие са били общо 10,59 млрд долара, като това е над очакваните от анализаторите 10,53 млрд. От компанията изглежда не...

title: American Airlines отчете с 1.1% спад на приходите

maintext: Приходите през третото тримесечие са били общо 10,59 млрд долара, като това е над очакваните от анализаторите 10,53 млрд. От компанията изглежда не са доволни и обявиха, че причината за спада е слабата глобална икономика, силния долар и голямата конкуренция. Резултатите са подобни на тези на United Airlines, които по-рано през седмицата обявиха, че силния долар е ударил силно приходите им.